# Wanderléa

Wanderléa Charlup Boere Salim (Governador Valadares, 5 de juny de 1944) és una cantant, compositora, actriu i instrumentista brasilera. Va ser una de les cares més conegudes de la Jovem Guarda, fent èxit juntament amb els seus amics Roberto Carlos i Erasmo Carlos en el programa de televisió homònim.

## Biografia

Descendent de libanesos, va néixer a Santo Antônio do Pontal, districte del municipi mineiro de Governador Valadares. Va passar els primers anys d'infància a Lavras i, als nou anys d'edat, la família —composta pels seus pares i tretze germans— va mudar-se a Rio de Janeiro.

## Carrera artística

Als deu anys d'edat va vèncer un concurs de ràdio. L'any 1962 va publicar el seu primer disc senzill i, l'any següent, el primer LP, titulat Wanderléa, amb la discogràfica Discos CBS. En aquella editora va conèixer Roberto Carlos i Erasmo Carlos, amb els l'agost de 1965 va començar a presentar el programa Jovem Guarda, per la TV Record, de São Paulo. Era transmès durant les tardes del diumenge i va tenir una de les majors audiències de l'època, llançant a la fama a diversos artistes. Wanderléa i Celly Campelo van ser les primeres estrelles del rock brasiler. Va poder participar de pel·lícules i, quan va concloure l'etapa de la Jovem Guarda, va continuar la carrera cantant un estil més pop.
Els principals èxits de la seva carrera són les cançons Pare o Casamento (Luís Keller), Ternura (Rossini Pinto) i Prova de Fogo (Erasmo Carlos). També va treballar com actriu, en les pel·lícules Juventude e Ternura (Aurélio Teixeira, 1968) i a Roberto Carlos e o Diamante Cor-de-rosa (Roberto Farias, 1970).

## Vida personal

Wanderléa va sofrir moltes pèrdues en la seva vida. La primera d'elles va ser als deu anys d'edat, quan la seva germana més gran va resultar morta, víctima d'una bala perduda en un tiroteig. Aquest fet va sacsejar per sempre la vida de Wanderléa i de tota la família.
En el començament de la seva carrera, als setze anys, va començar a sortir amb Zé Renato, fill de Chacrinha. Pocs mesos després van prometre's. Després de set anys junts, va haver-hi una tragèdia: Zé va sofrir un accident i va quedar paraplègic. Wanderléa va entrar en greu depressió i amb el temps la relació va entrar en crisi perquè ell no volia ser una càrrega en la vida d'ella. Tot i haver lluitat per salvar la relació, Wanderléa va respectar la decisió d'en Zé i va acceptar separar-se de la parella.
Després de la separació, va sortir amb alguns cantants i compositors de l'època. Després va conèixer el guitarrista xilè Lalo Correia, més conegut com Lalo Califòrnia. En poc temps es van casar. El 1982, va néixer el primer fill de la parella: Leonardo. Als dos anys, el petit va perdre la vida ofegat, després de caure accidentalment en una piscina mentre corria amb un tricicle. Va arribar a ser socorregut però no va resistir. El matrimoni va tenir dues filles més, Yasmin i Jadde, nascudes a finals dels anys vuitanta.
Va passar per altres pèrdues, com la mort del pare, i poc temps després, el 1996, el seu germà Bill (que feia d'agent de la cantant) va morir víctima del VIH.
Al llançar la seva autobiografia, Foi assim (2017), va afirmar que la seva data de naixement verdadera era el 5 de juny de 1944, i no de 1946, com sempre s'havia dit.

## Discografia

* 1963 - Wanderléa
* 1964 - Quero Você
* 1965 - É Tempo do Amor
* 1966 - A Ternura de Wanderléa
* 1967 - Wanderléa
* 1968 - Pra Ganhar Meu Coração
* 1972 - ...Maravilhosa
* 1975 - Feito Gente
* 1977 - Vamos Que Eu Já Vou
* 1978 - Mais Que a Paixão
* 1981 - Wanderléa
* 1989 - Wanderléa
* 1992 - Te Amo
* 2003 - O Amor Sobrevivera
* 2008 - Nova Estação
* 2013 - Maravilhosa - Ao Vivo
* 2016 - Vida de Artista (cançons de Sueli Costa)
* 2023 - Wanderléia Canta Choros

## Referències

* 1 2 Ferreira, Mauro. «Wanderléa revive independência e morte em fluente livro de memórias» (en portuguès brasiler). G1. Grupo Globo, 06-11-2017. Arxivat de l'original el 2024-05-23. [Consulta: 2 març 2022].
* 1 2 «Wanderléa» (en portuguès brasiler). Dicionário Cravo Albin Da Música Popular Brasileira. Arxivat de l'original el 2023-11-05. [Consulta: 12 març 2024].
* ↑ Ribeiro, Tiago. «Wanderléia» (en portuguès brasiler). IstoÉ Gente. Terra, 10-12-2001. Arxivat de l'original el 2017-08-23. [Consulta: 12 març 2024].
* ↑ Fróes, Marcelo. Jovem Guarda: em ritmo de aventura (en portuguès brasiler). Editora 34, 2000. ISBN 978-85-7326-187-5. Arxivat 2024-05-23 a Wayback Machine.
* ↑ Fagundes, J. Almanaque da Jovem Guarda: Uma Viagem Aos Anos Dourados (en portuguès). Discovery Publicações, 2018-05-29. ISBN 978-85-65936-56-9. Arxivat 2024-05-23 a Wayback Machine.
* ↑ «As dores e as delícias de ser Wanderléa» (en portuguès brasiler). UOL, 30-06-2023. Arxivat de l'original el 2024-03-12. [Consulta: 12 març 2024].
* ↑ «"Não dava para ter romance", diz Wanderléa sobre Roberto e Erasmo» (en portuguès brasiler). UOL, 06-07-2017. Arxivat de l'original el 2024-05-23. [Consulta: 12 març 2024].
* ↑ Lemos, Nina. «Sem perder a ternura» (en portuguès brasiler). Revista Trip. UOL, 12-03-2009. Arxivat de l'original el 2017-12-17. [Consulta: 12 març 2024].
* ↑ Cavalcanti, Paulo. «Wanderléa faz 70 anos e celebra o passado, reflete sobre tragédias pessoais e faz projeções para o futuro» (en portuguès brasiler). Rolling Stone, 09-06-2016. Arxivat de l'original el 2024-03-12. [Consulta: 12 març 2024].
* ↑ Wanderléa. Foi assim (en portuguès brasiler). Editora Record, 2017-11-13. ISBN 978-85-01-11280-4. Arxivat 2024-05-23 a Wayback Machine.
* ↑ Ferreira, Mauro. «Wanderléa aparece em foto de 1958 na capa do disco em que canta Sueli» (en portuguès brasiler). G1. Grupo Globo, 04-11-2016. Arxivat de l'original el 2021-10-17. [Consulta: 5 juny 2021].

## Enllaços externs

* Entrevista al programa de televisió Conversa com Bial, de 2023 (a YouTube) (portuguès)